باکی-تیفلیس-قارص لاییحهسینین رئاللاشماسی ارمنیستاندا جدی ناراحاتلیقلا قارشیلانیب. رسمی ایروان بو لاییحهدن اندیشلندیینی بیر سیرا کوسمتیک گؤرونتولرله اؤرت-باسدیر ائتمهیه چالیشسا دا، یئرلی کوتلوی اینفورماسییا واسطهلرینین هدفیندن یایینا بیلمییب. موقاییسه اوچون دئیک کی، اگر آذربایجان مئدیاسیندا همین گون «فدایهنین حبسی» اساس مؤوضوع کیمی گوندهمده دایانیبسا، دوشمن اؤلکهده محض بو لاییحهنین جدی موذاکیرهسی مانشتلردن هله ده دوشمک بیلمیر.
مسئله بوراسیندادیر کی، ارمنیستاندا اساس دقتی باکی-تیفلیس-قارص دمیر یولونونون ایستیفادهیه وئریلمهسینه یؤنلدن بوتون آپاریجی اینفورماسییا رسورسلاری لاییحهنین جدی اهمیتینی وورغولاماقدان چکینمیر، بونونلا دا آذربایجانین رگیوندا اوستون مؤوقعینی بیر داها اعتراف ائدیر. پارالئللرین آذربایجان و ارمنیستان اقتداری آراسیندا آپاریلماسی ایسه سرکیسیان و اونون کومانداسینین تنقیدی اوچون اساس موتیو رولونو اویناییر.
بو خصوصدا 1in.am سایتیندا درج اولونان یازی دقتی خصوصیله چکیر. مؤلف سرکیس آرچنونی «باکی-تیفلیس-قارص: ارمنیستانین رگیونال تجریدی اوچون یئنی تهلوکه» آدلی آنالیتیک مقالهسینده آذربایجانین بیر دؤولت اولاراق اورتایا قویدوغو سیاسی ایرادهسینی یوکسک دیرلندیریر و بو فوندا ارمنیستانی واسسال (مستعمره) دؤولت کیمی خاراکتئریزه ائتمکدن چکینمیر.
سیتات: »باکی بو لاییحهنین اقتصادی اهمیتیندن علاوه، سیاسی کاراکتر داشیدیغینی و ایروانین داها سیخ تجریدینه یؤنلدیینی هئچ واخت گیزلتمهییب! سرکیسیان کومانداسینین سیاسی مؤوقعیی ایسه لاییحهنین رئاللاشدیریلماسینا مانع تؤرهده بیلهجک انگللره اومید ائتمکله محدودلاشیب! گورجوستانین دوست اؤلکه کیمی بو لاییحهده ایشتیراک ائتمیجیینه بسلنن اینام ایسه اؤزونو دوغرولتماییب!»
رئال وضعیتی کسکین اعتراضلارلا شرح ائدن مؤلف داها سونرا یازیر:
«رسمی ایروان بوتون اومیدلرینی سااکاشویلینین یئرینی توتان کوماندایا باغلامیشدی و بئله دوشونوردو کی، یئنی اقتداردان اؤترو بو لاییحه بویوک اهمیت داشیمایاجاق. اما بو، بؤیوک سهو ایدی. چونکی ارمنی-گورجو موناسیبترینین مزمون و سیاسی تشببوسدن کناردا قالماسی اونودولموشدو. دیگر طرفدن، آذربایجان سون ایللر ثبوت ائتدی کی، قاراباغ مسئلهسینده ایستاتوس-کوونو دییشمک مقصدیله ارمنیستانین تجریدینه و رگیونال مؤوقعینی ضعیفلتمهیه یؤنلمیش بوتون رئال لاییحهلری، حتی اقتصادی ایتکیلره گئتمک باهاسینا اولسا دا، مالیلشدیرمهیه حاضردیر. باکی-تیفلیس-قارص دمیر یولونون اینشاسی و ایستیفادهیه وئریلمهسی بونون حل ائدیجی نومونهسیدیر».
بوتون بونلارین قارشیلیغیندا ارمنیستانین واسساللیغینی (مستعمره اولماسینی) و خاریجی سیاستینین کسرسیزلیینی اؤنه چکن مؤلف اؤز فیکیرلرینی بئله اساسلاندیریر:
«ایروانین موسکوادان بیرطرفلی آسلیلیغی اؤلکهنین بیر وارلیق کیمی محوینه و خاریجی سیاستینین تنزولونه گتیریب چیخاریب. عینی زاماندا، تهرانین ایروانلا رگیونال سیاسی علاقهلر قورماق تکلیفلری روسییا فاکتورو کیمی نهنگ بوزلاقلارلا اؤرتولوب. قارشیلیغیندا آذربایجان ایران ایستیقامتیندن ده ارمنیستانین سیاسی و اقتصادی تجریدینه یؤنلمیش فورصتلردن ثمرهلی بهرهلنیر.»
داها سونرا آذربایجان، روسییا و ایران پرزیدنتلرینین تهراندا کئچیریلهجک گؤروشونه توخونان مؤلف تئزلیکله ایران-آذربایجان دمیر یولو کؤرپوسونون ده حیاتا وثیقه قازاناجاغینی خصوصی قید ائدیر و بو کؤرپونون باکی-تیفلیس-قارص دمیر یولو لاییحهسینین آلتیندان قیرمیزی خط چکجیینی وورغولاییر:
«آذربایجانلا موناسیبتده ایرانین ارمنیستانا خصوصی اؤنم وئردیینی ادعا ائتمک ایللوزییادیر. حتی بو بئله اولسا دا، ایران ارمنیستاندان گلهجک تکلیفلری سونسوزادک گؤزلهمک فیکرینده دئییل. اگر رگیونال پروبلملره داها گلوبال شکیلده یاناشساق، ارمنیستانین قاراباغدا ایستاتوس-کوونو ساخلاماق سیاستی، حقیقتا ده، ایللوزییا کاراکتری داشیییر و بیزیم اؤلکهنی تهلوکهلی دموگرافیک وضعیتله اوز-اوزه قویور. آنجاق ارمنیستانین حازیرکی اقتدارینین یوروتدویو سیاست ارمنیستان-روسییا موناسیبتلرینه و قاراباغ پروبلئمینین اوغورلو حلینه یئنیدن باخماغا اومید یئری قویمور. بئله بیر وضعیتده ایسه بیزیم اؤلکهنین رگیونال تجریدی رئال گؤرونور».
فیکریمجه، ارمنی مؤلفینین مؤوقعیی کیفایت قدر جدی فاکتلارلا اساسلاندیریلیب. شوبهه یوخدور کی، باکی-تیفلیس-قارص دمیر یولونون ایستیفادهیه وئریلمهسی یالنیز جنوبی قافقازدا دئییل، بوتون دونیادا خصوصی اؤنم داشیییر و آذربایجان حاکمیتینین محتشم اوغورو کیمی دیرلندیریلیر. بوتون حاللاردا یئرلی مئدیامیز بو فاکتدان داها چوخ بهرهلهنمهلی، اؤلکهنین اساس دقتینی مووافیق ایستیقامته یؤنلتمهلیدیر. چونکی بو آذربایجان دؤولتیندن اؤترو سون ایللرین ان بؤیوک غلبهسی ساییلیر. ایتیریلمیش شانسلار ایسه هئچ واخت گئری دؤنمور. خصوصیله تورپاقلاری ایشغال اولونموش اؤلکهده…
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab